শ্রমিক কৃষক সমাজবাদী দল
শ্রমিক কৃষক সমাজবাদী দল ছিল বাংলাদেশের একটি ক্ষুদ্র মার্কসবাদী-লেনিনবাদী রাজনৈতিক দল। এটি ভারতের বিপ্লবী সমাজবাদী পার্টির সহানুভূতিতে তৎকালীন পূর্ব পাকিস্তানে ১৯৬৯ সালে গঠিত হয়। ২০১৩ খ্রিস্টাব্দে প্রধান নেতা নির্মল সেনের মৃত্যু হলে দলটি নিষ্ক্রিয় হয়ে পড়ে। ২০১৬ খ্রিস্টাব্দে দলটি বাংলাদেশের সমাজতান্ত্রিক দলের সাথে একীভূত হয়ে যায়। এই দলের সাধারণ সম্পাদক ছিলেন নির্মল সেন। ২০১৩-১৬ খ্রিস্টাব্দকালে শ্রমিক কৃষক সমাজবাদী দলের আহ্বায়ক হিসেবে দায়িত্ব পালন করেন সিদ্দিকুর রহমান। ২০১৬ খ্রিস্টাব্দের জুলাইতে সিদ্দিকুর রহমানের মৃত্যু হলে দলটি সম্পূর্ণরূপে নিষ্ক্রিয় হয়ে যায়। পার্টি প্রকাশ করতো সমাজবাদী পত্রিকা। এটি আরএসপি'র ঘনিষ্ঠ সম্পর্ক বজায় রেখে চলতো।